Manji broj umrlih od side
Povodom Svetskog dana borbe protiv side, svetske agencije izrazile zadovoljstvo zbog napretka ali i zabrinutost zbog smanjenja finansija
Pre tačno 30 godina, lekari i naučnici su zabeležili prve slučajeve zaraze HIV-om i obolelih od side. Danas, ljudi širom planete obeležavaju Svetski dan borbe protiv side – od Bele kuće do sidnejske opere. Od 50 miliona stanovnika Južne Afrike, sa HIV-om živi više od 5 i po miliona osoba. Pacijenti i lekari su danas u Durbanu odali poštu preminulim od ove bolesti. , smatra glavna bolničarka u Centru za sidu "Hilkrest" u Durbanu u Južnoj Africi, Meri-En Karpenter. Američki predsednik Barak Obama je najavio da će njegova administracija izdvojiti 50 miliona dolara za lečenje u Sjedinjenim Državama, kao i za veći pristup lečenju osoba koje žive sa HIV-om ili sidom širom sveta. rekao je američki predsednik. On je takođe istakao da planira da u naredne dve godine omogući antiretroviralne lekove za više od milion i po trudnica i 6 miliona ljudi u svetu – što je 2 miliona više nego što je planirano. Ova akcija je nastavak programa koji je 2003. započeo bivši predsednik Džordž Buš mlađi. On je Planom za hitnu pomoć obolelima od side predvideo 15 milijardi dolara za globalnu borbu protiv ove bolesti, a Kongres je zatim 2008. utrostručio tu sumu na 48 milijardi dolara za pet godina. Buš je sa svojom porodicom otputovao u Tanzaniju gde se, kako je rekao, na licu mesta uverio u pozitivan uticaj američke pomoći. rekao je Džordž Buš. U izveštaju Programa Ujedinjenih nacija za borbu protiv side, navodi se da su prošle godine u svetu rekordna 34 miliona ljudi živela sa HIV-om, zahvaljujući boljem pristupu lečenju, kao i da je broj novozaraženih za 21 % manji nego 1997. kada je sida dostigla vrhunac. Prošle godine, od side je umrlo milion i 800 hiljada ljudi, što je takođe znatno manje nego pre oko 5 godina.